Difantisi tsa leruo ke mokgwa o o botlhokwa wa go bapatsa leruo.
Difantisi tsa leruo di atametsa bareki le barekisi gangwe le gape le kwa mafelong a togamaano.
Baamedi ba papatso ba rulaganya difantisi tsa Leruo go iponela madi.
Diphologolo di rekisiwa di santse di tshela.
Ditlhwatlhwa tsa leruo ka gale di kwa godimo go simolola ka Diphalane go fitlha ka Sedimonthole mme di kwa tlase go simolola ka Ferikgong go fitlha ka Mopitlwe.
Ditlamo tsa fantisi ya leruo di rebola dialemanaka tse di nang le tshedimosetso e e jaaka matlha le mafelo. Dialemanaka di fitlhelwa kwa masakeng a fantisi ya leruo.
Dirisa serori se se siameng go rwala.
Legora la tshipi le tlile go thibela diphologolo go tlolela kwa ntle e bile le letla mowa o o phepa.
Tila go pitlagana.
Tshola serori se le phepa.
Tshola setifikeiti sa go tlosiwa ga diphologolo mo seroring. Sona se ka boniwa kwa seteišeneng sa lona sa selegae sa maphodisa.
Fokotsa ditshenyegelo tsa thwalo, kokoanya barui ba bangwe ba leruo go bapatsa leruo la gago.
Fa thebolo e feta topo, tlhwatlhwa e a fokotsega. Fa thebolo e le kwa tlase ga topo, tlhwatlhwa e a oketsega.
Tshedimosetso ka ga matlha le mafelo a difantisi tsa Leruo e fitlhelwa mo alemanakeng kwa masakeng a fantisi.